
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο που 
βρίσκεται εντός του εγκεκριμένου ρυμοτομικού σχεδίου δήμου Χολαργού (ν. 
Αττικής). 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «περί καθορισμού ανωτάτου ορίου συ- 
ντελεστού'δομήσεως κ.λπ.» (ΦΕΚ 58/Α) και ειδικότερα το άρθρο 2. 

2. Τις διατάξεις του π.δ/τος 470/1979 «περί μετασχηματισμού των συ¬ 
ντελεστών δομήσεων εις εμβαδά κατά την εφαρμογή του ν. 880/1979» 
(ΦΕΚ 138/Α), όπως τροποποιήθηκε με το από 19.6.1987 π.δ/γμα(ΦΕΚ 
592/Δ). 

3. Τις διατάξεις του π.δ/τος 510/1979 «περί ρυθμίσεως θεμάτων μετα¬ 
φοράς συντελεστού δομήσεως κατά το ν. 880/1979» (ΦΕΚ 154/Α) όπως 
τροποποιήθηκε με το αριθ. 367/1987 π.δ/γμα (ΦΕΚ 163/Α). 

4. Τις διατάξεις του ν. 1032/1980 «περί συστάσεως Υπουργείου Χωρο¬ 
ταξίας. Οικισμού και Περιβάλλοντος» (ΦΕΚ 57/Α) και ειδικότερα τα άρ¬ 
θρα 2. 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την αριθ. Υ. 1291/1987 απόφαση του Πρωθυπουργού «Σύσταση θέ¬ 
σης Αναπληρωτή Υπουργού στα Υπουργεία Εξωτερικών, Εθνικής Άμυνας, 
Περιβάλλοντος, Χωροταξίας και Δημοσίων Έργων, Μεταφορών και Επι¬ 
κοινωνιών και Υφυπουργού στο Υπουργείο Εθνικής Οικονομίας» (ΦΕΚ 
526/Β). 

7. Την αριθ. Υ. 1436/1987 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Περιβάλλοντος, Χωροταξίας" 
και Δημοσίων Έργων Μανόλη Παπαστεφανάκι» (ΦΕΚ 549/Β). 

8. Την από 11.5.1987 αίτηση των Δημητρίου Γ. Λόρδου, Ροδούλας συ¬ 
ζύγου Δημητρίου Λόρδου, Κωνσταντίνου Γ. Λόρδου, Μαριάννας συζύγου 
Κωνσταντίνου Λόρδου, Χριατάκη Γ. Κυριακίδη, Θέκλας συζύγου Χρ. Κυ- 
ριακίδη, Γεωργϊου Φάνου Ιονίδου, Αρετής συζύγου Γ. Ιονίδου, Σπυρίδωνος 
Κ. Καλλέ. 

9. Την αριθ. 54/1988 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την αριθ. 31649/5169/6.4.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή δό¬ 
μησης που εγκρίθηκε με το από 8.6.1981 π.δ/γμα (ΦΕΚ 303/Δ) από το 
βαρυνόμενο ακίνητο που βρίσκεται εντός του ρυμοτομικού σχεδίου Καρδί¬ 
τσας δήμου Καρδίτσας (ν. Καρδίτσας) και επί των οδών Γαμβέττα, Δ. Εμ¬ 
μανουήλ Βενιζέλου και Δ. Λάππα ιδιοκτησίας κληρονόμων Σ. Ταλιαδούρου, 
Όλγας Αναγνωστοπούλου, Δημ. Ράγκου και Βασ. συζ. Χατζή και για το 


οποίο έχει εκδοθεί ο υπ' αριθ. 295/1988 σχετικός τίτλος δικαιώματος με¬ 
ταφοράς συντελεστή δόμησης στο όνομα των Δημητρίου Λόρδου, Ροδούλας 
Λόρδου, Κωνσταντίνου Λόρδου, Μαριάννας Λόρδου, Χριστάκη Κυριακίδη, 
Θέκλας Κυριακίδη, Γεωργίου Ιονίδου, Αρετής Ιονίδου και Σπυρίδωνος 
Καλλέ, (λόγω πώλήσέως) σε άλλο ακίνητο (ωφελούμενο), που βρίσκεται 
εντός του ρυμοτομικού σχεδίου δήμου Χολαργού (ν. Αττικής) και επί των 
οδών Μεσογείων αριθ. 256 και Αγαμέμνονος, ιδιοκτησίας των παραπάνω 
αιτούντων, όπως το ωφελούμενο ακίνητο φαίνεται με στοιχεία Α Β Γ Δ Ε Ζ 
Α στο σχετικό πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με την 
αριθ. 40776/1988 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελεστή 
δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφελού¬ 
μενο ακίνητο επιπλέον της επιτρεπομένης βάσει των ισχυόντων στην πε¬ 
ριοχή όρων δόμησης 1067,75 τ.μ. που αντιστοιχεί σε 2.524 τ.μ. του βαρυ- 
νόμενου ακινήτου. 

3. Τα ειδικότερα στοιχεία του ωφελούμενου ακινήτου μετά.τη μεταφορά 
είναι τα εξής: 

α. Εμβαδόν οικοπέδου: 2.125,50 τ.μ. 

β. Συντελεστής δόμησης: 1,702 

γ. Μέγιστο επιτρεπόμενο ύψος του κτιρίου: -δεκαοκτώ (18) μέτρα. 

δ. Το κτίριο πρέπει να ανεγερθεί εντός του ωφελούμενου ακινήτου σύμ¬ 
φωνα με τις όψεις και κατόψεις που φαίνονται στα έντεκα (11) σχετικά πρω¬ 
τότυπα διαγράμματα σε κλίμακα 1:100 (τα οκτώ) και 1:50 (τα τρία) που 
θεωρήθηκαν από τον Προϊστάμενο της Διεύθυνσης Τοπογραφικών Εφαρμο¬ 
γών με την αριθ. 40776/1988 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης σε 
αντικατάσταση του αριθ. 295/1988 τίτλου στο όνομα των Δημητρίου Γ. 
Λόρδου, Ροδούλας συζύγου Δ. Λόρδου, Κωνσταντίνου Γ. Λόρδου, Μαριάν- 
νας συζύγου Κ. Λόρδου, Χριστάκη Γ. Κυριακίδη, Θέκλας συζύγου Χρ. Κυ- 
ριακίδη, Γεωργίου Φάνου Ιονίδου, Αρετής συζύγου Γ. Ιονίδου και Σπυρίδω¬ 
νος Κ. Καλλέ, του υπολειπομένου και μη χρησιμοποιηθέντος εμβαδού 
476,1 τ.μ. (3.000,1 τ.μ. - 2.524 τ.μ.Γ476,1 τ.μ.). 

Άρθρο 3 

Η ισχύς του παρόντος διατάγματος, αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 17 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ, ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙ! 

